paragraph_text: Ardabilska pokrajina (perz. استان اردبیل; Ostān-e Ardabīl, azer. اردبیل ایالتی; Ərdəbil ostanı) jedna je od 31 iranske pokrajine. Smještena je na sjeverozapadnom dijelu zemlje, a omeđena je Gilanom na istoku, Zandžanskom pokrajinom na jugu, Istočnim Azarbajdžanom na zapadu, te suverenom državom Azerbajdžan na sjeveru. Ardabilska pokrajina ima površinu od 17.953 km², a prema popisu stanovništva iz 2006. godine u toj je pokrajini živjelo 1,228.000 stanovnika. Sjedište pokrajine nalazi se u gradu Ardabilu.